MBToolStrip and StatusStrip - CodeProject 11,178,666 members (68,834 online)
Re: Nice job Manoj K Bhoir27-Mar-12 2:41 Thanks!!! Last Visit: 31-Dec-99 19:00 Last Update: 26-Jan-15 10:28Refresh1 Baviaanskloof gesluit weens hael | News24
Baviaanskloof gesluit weens hael
Een van die dele waar die rivier oor die pad spoel in die Baviaanskloof-natuurreservaat. Foto:CHRIS LAMPRECHT
’n Hael- en reënstorm het die Baviaanskloof-natuurreservaat sy hekke tydelik laat sluit.
Die natuurreservaat se hekke is Maandag-oggend vir alle besoekers gesluit nadat die sluise van die hemele Sondag ’n paar uur lank oor dié reservaat tussen Patensie en Willowmore oopgemaak het.
“Ons bevestig die Baviaanskloof-wêreld-erfenisgebied is tydelik gesluit. Die sluiting is as gevolg van die donderstorm in die boonste opvangsgebied van die Baviaanskloofri-vier, wat nou in ’n vloed ontaard het,” het Oyanga Ngalika, woordvoerder vaqn die Oos-Kaapse Parke- en Toerisme-agentskap, gesê.
Magriet Kruger, mede-eienaar van Zandvlakte, wat aan die reservaat grens, sê die pad van Willowmore tot by hulle is wel oop, maar reën het die paaie erg verspoel. Sy sê by hulle het slegs sowat 15 mm geval, maar die meer as 50 mm reën in plekke soos Nu-wekloof en Studtispoort het gesorg dat die rivier weer loop.
“Dit was knellend en skokkend droog. Sondag se reën was ’n vinnige hael- en donderstorm. Die droogte is nie gebreek nie, maar die reën het verligting gebring,” sê Kruger.
Sy sê dit het laas in 2015 werklik in die kloof gereën.
“Die diere vrek, die bobbejane eet die bas van die bome af, want daar is nie ander kos nie en dan vrek die bome ook. Die karkasse is orals, dit is nie lekker om te sien nie. Maar ons glo daar kom nog reën en is hoopvol; die wolke hang laag.”
Rob le Roux, eienaar van Baviaans Lodge, het ondanks sy skade die reën verwelkom.
Hy meen dit het minstens 150 mm in die Kouga-berge gereën, en die water het in vloed by sy gastehuis afgekom.
“My piekniek- en kampeerterrein, asook houtvoorraad van omtrent R200 000 is alles deur die reënwater weggespoel. Ek glo dit dryf nou al seker iewers in die Kouga-dam,” sê Le Roux.
Hy sê die rivier naby sy lodge loop regstreeks in die Kouga-opgaardam in en hy glo die reënbui, wat Sondagaand vyf uur lank geduur het, sal goeie watervoorraad voor- sien.
Met die rivier in vloed, het Le Roux ook gespook om sy gaste veilig uit die kloof te kry sodat hulle betyds ’n interna­sionale vlug kon haal. “Ondanks die skade en gesukkel om gaste veilig oor die rivier te kry, is die reën ’n ongelooflike mooi gesig om te sien.”
Ngalika het die publiek verseker dat die reservaat weer oor die volgende paar dae oopgemaak sal word die oomblik dat dit vei-lig is.